OpenLLM-France/wikimedia huggingface dataset:
# Christian Poveda

Christian Poveda (Alger, 12 de gener de 1957 - Tonacatepeque, El Salvador, 2 de setembre de 2009) va ser un fotògraf i cineasta hispanofrancès.

## Biografia

Els seus pares republicans van haver d'exiliar-se després de la Guerra Civil espanyola. Va néixer a Algèria però va anar a viure a París sis anys més tard després del final de l'ocupació francesa. Es va fer conegut arran d'un reportatge sobre el Front Polisario, al Sàhara Occidental. També va tractar la invasió de l'Illa de Grenada per part dels Estats Units i fets històrics rellevants a l'Argentina, Xile i El Salvador.
Va passar els seus últims tres anys de vida a El Salvador, on va filmar durant 16 mesos un documental, La vida loca, sobre les maras. El documental, un registre al peu del canó sobre el fenomen de les bandes criminals, va ser presentat al Festival Internacional de Cinema de Sant Sebastià 2008 així com al Festival Internacional de Cinema de Morelia i al Festival Internacional del Nou Cinema Llatinoamericà de l'Havana.
El 2 de setembre de 2009 va morir tirotejat a la localitat salvadorenca de Tonacatepeque, a 16 quilòmetres al nord de la capital, on havia estat treballant al documental. Foren detingudes cinc persones relacionades amb l'assassinat, quatre integrants de la mara Barrio 18 com a autors o instigadors i un policia com a còmplice.

## Referències

* ↑ Press, Europa. «Miembros del crimen organizado asesinan al cineasta francés Christian Poveda en El Salvador», 03-09-2009. [Consulta: 25 març 2022].
* 1 2 3 4 «Matan a tiros al fotógrafo hispano-francés Christian Poveda en El Salvador | Mundo | elmundo.es». [Consulta: 25 març 2022].
* 1 2 «BBC Mundo - América Latina - Asesinan a documentalista que retrató pandillas» (en castellà). [Consulta: 25 març 2022].
* ↑ «Erick Boy habla desde la cárcel de la mara '18' y su relación con Poveda | soitu.es», 28-09-2009. [Consulta: 25 març 2022].
* ↑ «Asesinado en El Salvador el cineasta Christian Poveda». Arxivat de l'original el 2009-09-09. [Consulta: 25 març 2022].
* ↑ «Público.es - Un agente policial, vinculado en el asesinato de Poveda», 12-09-2009. Arxivat de l'original el 2009-09-12. [Consulta: 25 març 2022].
# André Delmas

André Delmas(Montceau-les-Mines, França, 1951). Ha traduït obres teatrals d'autors contemporanis catalans, espanyols i llatinoamericans (cubans, mexicans, veneçolans i xilens). Acostumat a freqüentar els teatres, un art que l'apassiona, només tradueix aquelles obres que l'intriguen, l'atrauen o estima. Per ell és important mantenir un diàleg obert amb l'autor de l'obra que està traduint per tal d'aprofundir en la seva comprensió del text i afinar-ne la versió francesa. Una traducció és com un problema de geometria; es tracta de trobar-hi la solució més elegant, aquella que millor s'ajusti a la manera de parlar de cada actor. És membre de la Maison Antoine Vitez – Centre International de la Traduction Théâtrale i de la SACD (Société des Auteurs Compositeurs Dramatiques). Va participar en el col·loqui La tâche du traducteur au XXIe siècle – La tasca del traductor al segle xxi, organitzat per la Institució de les Lletres Catalanes, el febrer de 2007.

## Referències

* ↑ «André Delmas». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Mikhaïl Súslov

Mikhaïl Andrèievitx Súslov (en rus: Михаил Андреевич Суслов) (21 de novembre de 1902 - 25 de gener de 1982) fou un polític i ideòleg soviètic, membre del Politburó i del Secretariat del Partit Comunista de la Unió Soviètica (PCUS).
Economista, el 1921 es va afiliar al PCUS i el 1931 en va esdevenir membre de la comissió central de control. Entre 1933 i 1934 va dirigir una comissió per organitzar purgues internes al partit als Urals i al nord d'Ucraïna. Súslov va ser promogut al Comitè Central del PCUS el 1939. Durant la Segona Guerra Mundial, va tenir al seu càrrec la deportació dels txetxens i altres grups ètnics musulmans de les regions caucàsiques. Un cop acabada la guerra, el van destinar a Lituània (reincorporada després d'un període d'independència), on es va dedicar a enviar pobles sencers als camps de concentració de Sibèria. Promogut al Politburó el 1952, fou el principal responsable de la caiguda de Nikita Khrusxov i de la seva substitució per Leonid Bréjnev, el 1964. Fou l'encarregat de vetllar per la ideologia oficial del partit durant la major part del temps que va formar part del Secretariat. Després de la seva mort es van desfermar les grans maniobres dels pretendents a la successió de Bréjnev entre Iuri Andrópov, que continuava la mateixa línia ideològica de Súslov, i que en va sortir vencedor, Andrei Kirilenko i Konstantín Txernenko.
Súslov fou el mentor de Iuri Andrópov i del pare de la perestroika, Mikhaïl Gorbatxov. Fou enterrat al costat de Stalin, al mur del Kremlin.

## Bibliografia

* Boris I. Nicolaevski, Les dirigeants soviétiques et la lutte pour le pouvoir: essai, Denoël, Col·lecció Dossiers des Lettres Nouvelles, París, 1969 (francès)
# Mani Acili Balb (cònsol 150 aC)

Mani Acili Balb (en llatí: Manius Acilius L. F. K. N. Balbus) va ser un magistrat romà. Formava part de la gens Acília i era de la família dels Balb.
Va ser cònsol l'any 150 aC juntament amb Tit Quinti Flaminí. L'esmenten Ciceró i Plini el Vell.

## Referències

* ↑ Smith, William (ed.). «Balbus». A Dictionary of Greek and Roman biography and mythology. [Consulta: 27 juny 2024].
# Edgerton (Minnesota)

Edgerton és una població dels Estats Units a l'estat de Minnesota. Segons el cens del 2000 tenia 1.033 habitants.

## Demografia

Segons el cens del 2000, Edgerton tenia 1.033 habitants, 435 habitatges, i 287 famílies. La densitat de població era de 343,8 habitants per km².
Dels 435 habitatges en un 26% hi vivien nens de menys de 18 anys, en un 63,2% hi vivien parelles casades, en un 2,1% dones solteres, i en un 33,8% no eren unitats familiars. En el 32,9% dels habitatges hi vivien persones soles el 25,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,8% tenia menys de 18 anys, un 4,4% entre 18 i 24, un 17,9% entre 25 i 44, un 21,8% de 45 a 60 i un 34,2% 65 anys o més.
L'edat mitjana era de 50 anys. Per cada 100 dones de 18 o més anys hi havia 77,6 homes.
La renda mitjana per habitatge era de 30.104 $ i la renda mitjana per família de 39.318 $. Els homes tenien una renda mitjana de 30.968 $ mentre que les dones 19.479 $. La renda per capita de la població era de 15.517 $. Entorn del 2,7% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Edgerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Niiza

Niiza (en japonès: 新座市, Niiza-shi) és una ciutat japonesa localitzada a la part meridional de la prefectura de Saitama. Fundada l'1 de novembre de 1970, és un suburbi de la metròpoli de Tòquio. L'àrea total és de 22,80km².
Niiza és coneguda per ser la població de residència del personatge d'animació Astroboy. També igual que Crayon Shin-chan a Kasukabe (Saitama), l'alcalde de Niiza li concedí el certificat de residència a aquest personatge d'animació.

## Geografia
### Barris

* Kurihara

## Administració

La composició de l'assemblea municipal de Niiza a 9 de febrer de 2019 és la següent:
| Partit | Partit | Regidors |
| Seiwa-kai | Ind | 8 / 22 |
| Kōmeitō | KMT | 7 / 22 |
| Partit Comunista Japonés | PCJ | 4 / 22 |
| Shimin to Kataru Kai | Ind | 2 / 22 |
| Heisei Club | Ind | 1 / 22 |
L'actual alcalde del municipi és en Masaru Namiki, independent.

## Enllaços externs

* http://www.city.niiza.saitama.jp/ Arxivat 2006-10-05 a Wayback Machine.

## Referències

* ↑ http://www.city.niiza.lg.jp/soshiki/52/toukaiha.html
* ↑ https://go2senkyo.com/local/senkyo/15105
# La doble de la núvia

La doble de la núvia (títol original en anglès, The Decoy Bride) és una pel·lícula de comèdia romàntica britànica del 2011 escrita pel còmic Sally Phillips i Neil Jaworski, protagonitzada per David Tennant, Alice Eve i Kelly Macdonald i ambientada a l'illa fictícia de Hegg, suposadament situada a les Hèbrides Exteriors d'Escòcia. La pel·lícula va ser realitzada per Ecosse Films. S'ha doblat i subtitulat al català.

## Referències

* ↑ «Film quiz: can you identify the Scottish location doubles?». , 14-02-2012 [Consulta: 23 novembre 2022].
* ↑ «Fitxa de doblatge La Doble De La Núvia». Eldoblatge.com. [Consulta: 28 juny 2024].
* ↑ «La doble de la núvia». Goita què fan, ara!. [Consulta: 28 juny 2024].
# Christian Riganò

Christian Riganò (Lipari, 25 de maig de 1974) és un futbolista italià, que ocupa la posició de davanter.

## Trajectòria

Comença la seua carrera al modest Lipari, on es guanya la reputació de golejador. El 1997 marxa al Messina, de la Serie D, però no acaba de quallar. Els dos anys següents recala al Igea Virtus, també d'esta categoria i on marca 28 gols. L'any 2000 fitxa pel Taranto Sport, on es converteix en una peça clau en l'ascens a la C1, sent el màxim golejador d'esta categoria la temporada 01/02.
Això li obri les portes de l'Florentia Viola. L'equip toscà estava per aquell temps a la C2. El davanter marca 30 gols en 32 partits, i a la següent campanya, 23 en 44 partits, que ajuden al seu equip a un doble ascens a la Serie A. A mitjans de la temporada 05/06 és cedit a l'Empoli FC.
L'agost del 2006 retorna al Messina, on qualla una bona temporada, 19 gols en 26 partits, sent el tercer màxim golejador de la Serie A. Cal tindre en compte que per lesió es va perdre tres mesos de competició. La temporada 07/08 marxa al Llevant UE, de la primera divisió espanyola. No qualla a l'equip valencià, que serà cuer. Al mercat d'hivern a més a més, és cedit al Siena.
De nou a Itàlia, milita en clubs com la Ternana, de la Lega Pro Prima Divisione, US Cremonese, Vittoria i Sambenedettese.

## Referències

* ↑ «Acuerdo con el FC Messina para el fichaje del delantero Christian Riganò». Arxivat de l'original el 2007-08-26. [Consulta: 28 gener 2010].

## Enllaços externs

* Fitxa del jugador
# Annie Rockfellow

Annie Graham Rockfellow (Mount Morris, Nova York, 12 de març de 1866 – 17 de gener de 1954) va ser una influent i prolífica arquitecta nord-americana, activa a Tucson, Arizona, durant la primera meitat del segle xx. Annie va ser filla de Samuel L. i Julia Lucinda Rockfellow. Va estudiar en l'Institut de Tecnologia de Massachusetts, rebent un certificat especial en 1887. En 1905 es va mudar a Tombstone, Arizona, per cuidar del seu pare, Samuel, llavors vivint amb el seu fill, John A. Rockfellow. En 1916, es va traslladar a Tucson i va treballar per a la firma d'arquitectes Henry Jaastad de 1916 a 1938 com a cap de disseny. Va ser membre de la facultat de la Universitat d'Arizona de 1895 a 1897 i membre de nombrosos clubs cívics en Tucson. Va crear algunes de les edificacions més prominents de Tucson incloent l'hotel El Conquistador i l'escola Safford. Rockfellow es va mudar a Santa Bàrbara (Califòrnia) en 1938 i va morir en 1954 a 87 anys.

## Obres

* Escola Safford, Tucson, 1918
* Sanatori Desert (Centre Mèdic de Tucson), 1926
* Hotel El Conquistador, 1928
* Associació de joves dones cristianes, Tucson, 1930
* Banc del Sud d'Arizona, Tucson
* Primera Església Científica de Crist, Tucson
* La Fonda Buen Provecho, Tucson
* Casa de R.P. Boss, Tucson, 1932
* Escola Allison-James, Santa Fe
* Escola Manual, Albuquerque

## Referències

* ↑ Regan, Margaret, Remembering Rockfellow Arxivat 2010-11-29 a Wayback Machine., Tucson Weekly, 2000.
* ↑ Rockfellow, Anne Graham. The Cactus Gets Under the Skin. Arxivat 2011-10-02 at Archive.is The Beverly Willis Architecture Foundation.
# Summertime

«Summertime» té aquests significats:

## Cinema

* Summertime (pel·lícula de 1955), pel·lícula del 1955 dirigida per David Lean, amb Katharine Hepburn de protagonista
* Summertime (pel·lícula de 2001), pel·lícula sud-coreana del 2001 protagonitzada per Choi Cheol-ho
* Summertime (pel·lícula de 2015), pel·lícula francesa del 2015
* Summertime (pel·lícula de 2018), pel·lícula de 2018 dirigida per Edward Burns
* Summer Times, pel·lícula taiwanesa del 2009 protagonitzada per Bryant Chang i Shara Lin

## Literatura

* Summertime, novel·la del 2009 de John Maxwell Coetzee
* Summertime, obra del 1937 d'Ugo Betti
* Summertime, obra del 2000 de Charles L. Mee

## Música

* Summertime, àlbum de MFSB de 1976
* Summertime, àlbum de Paul Desmond de 1969
* Summertime, àlbum de Herb Alpert de 1971
* Summertime, àlbum de Joe Locke i Geoffrey Keezer de 2005
* Summertime, EP de The Subways
* Summertime (cançó de Gershwin), cançó de l'òpera Porgy and Bess de George Gershwin
* Summertime (cançó de Beyoncé), cançó de Beyoncé
* Summertime, cançó de Bon Jovi
* Summertime, cançó de Brian Melo
* Summertime, cançó de DJ Jazzy Jeff & The Fresh Prince
* Summertime, cançó interpretada per Kenny Chesney
* Summertime, cançó de New Kids on the Block
* Summertime, cançó de Selah Sue
* Summertime, cançó de The Sundays
* Summertime, cançó de My Chemical Romance de l'àlbum Danger Days: The True Lives of the Fabulous Killjoys
* Summertime, cançó de Barenaked Ladies de l'àlbum All in Good Time
* Summertime, cançó de Bridgit Mendler de la banda sonora de la pel·lícula Arrietty i el món dels remenuts
* Summertime, cançó de The Buckinghams
* Summertime, cançó de The Click Five de l'àlbum Modern Minds and Pastimes
* Summertime, cançó interpretada per Cody Simpson
* Summertime, cançó de Kreayshawn de l'àlbum Somethin' 'Bout Kreay
* Summertime, cançó de Michelle Branch de l'àlbum Everything Comes and Goes
* Summertime, cançó de Sam Adams
* Summertime, cançó de Stromae de l'àlbum Cheese
* Summertime, cançó de Vince Staples de l'àlbum Summertime '06
* Summertime, cançó interpretada per Diana Ross de l'àlbum Red Hot Rhythm & Blues
* Summertime Blues, cançó d'Eddie Cochran
# Mines de Fígols

Les mines de Fígols són el conjunt d'explotacions mineres de carbó, situades al municipi de Cercs (Berguedà), explotades des de finals del segle xix fins al darrer terç del segle XX per l'empresa Carbones de Berga S.A., propietat del comte de Fígols, José Enrique de Olano y Loyzaga.
Malgrat que es coneixien amb el nom de mines de Fígols, les explotacions es troben al terme municipal de Cercs. Aquestes explotacions van originar tres colònies mineres, Sant Corneli, Sant Josep i La Consolació, únics exemples de colònies mineres conservats a Catalunya.
El conjunt d'instal·lacions mineres conegut amb el nom de Fígols, el formaven quatre espais:
* L'estació de ferrocarril de Fígols-Les Mines, amb la Torre del Comte de Fígols i el santuari de la Consolació (707 m d'altitud)
* La zona de tallers i magatzems situada a un nivell superior (782 m) i que a partir de 1923 amb l'obertura de la mina nova de la Consolació es va convertir en el centre de tota l'explotació.
* La central elèctrica del Gas Pobre i les mines de Sant Josep (876 m d'altitud) i Esteve o Frau (890 m)
* La colònia minera de Sant Corneli (952 m d'altitud), al peu de la mina de Sant Romà.

## Referències

* ↑ Serra i Rotés, Rosa «Les colònies mineres de Sant Corneli, Sant Josep i la Consolació (Cercs, Berguedà)». Treballs de la Societat Catalana de Geografia, VIII, 36, 01-12-1993, pàg. 209-225 [Consulta: 10 març 2016].
* ↑ Serra, Rosa «Les colonies mineres de Sant Corneli, Sant Josep i la Consolació (Cercs, Bergueda)». L'Erol, revista cultural del Berguedà, 86-87, 2005.
# Mani Acili Balb (cònsol 114 aC)

Mani Acili Balb (en llatí: Manius Acilius M’. F. L. N. Balbus) va ser un magistrat romà. Formava part de la gens Acília, i era de la família dels Balb, d'origen plebeu.
Va ser cònsol l'any 114 aC juntament amb Gai Porci Cató Licinià. És mencionat per Ciceró i Plini el Vell.
Es conserven monedes d'alguns dels Acilis Balbs, però no es pot assegurar que alguna d'aquestes monedes correspongui concretament a aquest cònsol.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 455.
# El Mujal

«El Mujal» té aquests significats:
* El Mujal (Cardona), masia de Cardona amb declaració d'Inventari de Patrimoni Arquitectònic.
* El Mujal (Navars), poble del municipi de Navars.
# Nintendo presents: Crossword Collection

Nintendo presents: Crossword Collection (en català: «Nintendo presenta: Col·lecció de mots encreuats») és un videojoc de trencaclosques desenvolupat pels estudis nord-americans Nuevo Retro Games i Nintendo Software Technology per a Nintendo DS. Conté més de 1.000 mots encreuats en llengua anglesa que els jugadors poden resoldre utilitzant el llapis tàctil de la consola.
Va ser llançat a Amèrica del Nord el 5 de maig de 2008, després va arribar a Austràlia, el Regne Unit i Irlanda. Forma part de la sèrie Touch! Generations.

## Jugabilitat

Nintendo presents: Crossword Collection admet fins a quatre jugadors i inclou dos modes bàsics: Training (entrenament) i Main Game (el joc principal). El joc principal inclou tres classes de trencaclosques: mots encreuats, cerques de mots i anagrames. Els tres modes de joc tenen diferents nivells de dificultat i trencaclosques, i se'n poden desbloquejar més.

## Recepció

El joc va rebre crítiques mitjanes al lloc web d'agregació de ressenyes Metacritic. Matt Casamassina d'IGN va elogiar el nombre de mots encreuats disponibles i els controls com a aspectes més destacats, així com el preu assequible del joc. A més a més, va obtenir el títol de "millor joc de trencaclosques per a Nintendo DS" als premis de videojocs d'IGN de 2008.

## Notes

* ↑ A Amèrica: Crosswords DS

## Referències

* ↑ «GameSpy: Crosswords DS - Page 1». [Consulta: 25 novembre 2023].
* ↑ «Crosswords DS Review - Review». [Consulta: 25 novembre 2023].
* ↑ «CrossworDS critic reviews» (en anglès). [Consulta: 25 novembre 2023].
* ↑ Casamassina, Matt. «Crosswords DS Review» (en anglès), 02-05-2008. [Consulta: 25 novembre 2023].
* ↑ «IGN DS: Best Puzzle Game 2008», 19-12-2008. Arxivat de l'original el 2008-12-19. [Consulta: 25 novembre 2023].

## Enllaços externs

* Lloc web europeu
# Lema de Pugh

En matemàtiques, el lema de Pugh és un resultat que relaciona les solucions d'òrbita periòdica de equacions diferencials amb el comportament caòtic. Es pot anunciar formalment com:
    Sigui $f:M\to M$ un difeomorfisme $C^{1}$ d'una varietat diferenciable compacta $M$. Donat un punt errant $x$ de $f$, existeix un difeomorfisme $g$ arbitràriament proper a $f$ en la topologia $C^{1}$ de $\operatorname {Diff} ^{1}(M)$ tal que $x$ és un punt periòdic de $g$.
El lema de Pugh implica, per exemple, que el conjunt caòtic en un sistema dinàmic continu fitat correspon a una òrbita periòdica en un sistema dinàmic diferent però estretament relacionat. Per tant, un conjunt obert de condicions en un sistema dinàmic continu fitat que segueix un comportament periòdic no podrà tenir un comportament caòtic. Això és la base d'alguns teoremes de convergència autònoma.

## Vegeu també

* Problemes de Smale

## Referències

* ↑ Pugh, Charles C. «An Improved Closing Lemma and a General Density Theorem». American Journal of Mathematics, 89, 4, 1967, pàg. 1010–1021. DOI: 10.2307/2373414. JSTOR: 2373414.

## Bibliografia complementària

* Araújo, Vítor; Pacifico, Maria José. Three-Dimensional Flows. Berlin: Springer, 2010. ISBN 978-3-642-11414-4.
# Christian Poulsen

* Aquest article tracta sobre el futbolista. Vegeu-ne altres significats a «Christian Poulsen (jugador d'escacs)».
Christian Poulsen (danès: Christian Bager Poulsen) (Asnæs, 28 de febrer de 1980) és un futbolista danès que jugava com a migcampista. Va començar la seva carrera a Holbæk B&I i després va jugar successivament a FC Copenhaguen, Schalke 04, Sevilla, Juventus FC, Liverpool, Thonon Evian, Ajax i de nou FC Copenhaguen. Poulsen va ser un jugador internacional de l'Selecció de futbol danesa del 2001 al 2012, amb la qual va jugar noranta-dos partits i va marcar sis gols. El 29 de desembre de 2016, es va anunciar que Poulsen posava fi a la seva carrera futbolística.

## Referències

* ↑ vi. en: L'exjugador de l'Ajax Poulsen deixa el futbol per la porta del darrere.
Christian Poulsen amb Dinamarca - Plantilles de navegació :
Selecció de futbol de Dinamarca – Copa del Món de Futbol de 2002
1 Sørensen •
2 Tøfting •
3 Henriksen •
4 Laursen •
5 Heintze •
6 Helveg •
7 Gravesen •
8 Grønkjær •
9 Tomasson •
10 Jørgensen •
11 Sand •
12 N. Jensen •
13 Lustü •
14 C. Jensen •
15 Michaelsen •
16 Kjær •
17 Poulsen •
18 Løvenkrands •
19 Rommedahl •
20 Bøgelund •
21 Madsen •
22 Christiansen •
23 Nielsen •
Seleccionador: Olsen
Selecció de futbol de Dinamarca – Eurocopa 2004
1 Sørensen •
2 Bøgelund •
3 Henriksen •
4 Laursen •
5 Jensen •
6 Helveg •
7 Gravesen •
8 Grønkjær •
9 Tomasson •
10 Jørgensen •
11 Sand •
12 Kahlenberg •
13 Krøldrup •
14 C. Jensen •
15 D. Jensen •
16 Skov-Jensen •
17 Poulsen •
18 Priske •
19 Rommedahl •
20 Perez •
21 Madsen •
22 Andersen •
23 Løvenkrands •
Seleccionador: Olsen
Selecció de futbol de Dinamarca – Copa del Món de futbol 2010
1 Sørensen •
2 C. Poulsen •
3 Kjær •
4 Agger •
5 Kvist •
6 L. Jacobsen •
7 Jensen •
8 Grønkjær •
9 Tomasson •
10 Jørgensen •
11 Bendtner •
12 Kahlenberg •
13 Krøldrup •
14 J. Poulsen •
15 S. Poulsen •
16 Andersen •
17 Beckmann •
18 Larsen •
19 Rommedahl •
20 Enevoldsen •
21 Eriksen •
22 Christiansen •
23 Mtiliga •
Seleccionador: Olsen
Selecció de futbol de Dinamarca – Eurocopa 2012
1 Andersen •
2 C. Poulsen •
3 Kjær •
4 Agger •
5 S. Poulsen •
6 L. Jacobsen •
7 Kvist •
8 Eriksen •
9 Krohn-Dehli •
10 Rommedahl •
11 Bendtner •
12 Bjelland •
13 Okore •
14 Schöne •
15 Silberbauer •
16 Lindegaard •
17 Pedersen •
18 Wass •
19 J. Poulsen •
20 Kahlenberg •
21 Zimling •
22 Schmeichel •
23 Mikkelsen •
Seleccionador: Olsen :
# TGV Duplex

El TGV Duplex (TGV-D) va ser construït per a augmentar la capacitat dels TGV sense augmentar la longitud del tren ni el nombre de trens. Cada remolc té dos pisos, amb un únic accés a través de les portes de la part baixa que s'aprofiten de la baixa altura de les andanes franceses.
Una escala permet l'accés al pis de superior, on estan localitzades les passarel·les entre remolcs. Aquesta distribució permet una capacitat de 512 seients a cada composició (135 places més que els TGV-R). En les línies més ocupades, com la línia París-Marsella, surten composicions de dos trens amb el que s'aconsegueix una capacitat d'1.024 places. Cada composició tenen una compartiment per a l'accés amb persones amb mobilitat reduïda.
Després d'una llarg desenvolupament que va començar el 1987 (en el qual es coneixien com a TGV-2NG), es van construir en dues tandes, 30 entre 1995-1998 i 34 més entre 2000-2004. El seu pes és de 424 t, fan 200,19 m, cada tren es compon de 2 caps tractors més 8 remolcs de dos pisos. La gran quantitat d'alumini utilitzada suposa que la massa d'aquests no és molt major que dels TGV Réseau. Són també models bi-tensió i posseeixen una potència nominal total de 8.800 kW i se'ls ha incrementat la velocitat màxima fins als 320 km/h

## Vegeu també

* TGV
* TGV Dasye